L 200/160
HU
Az Európai Unió Hivatalos Lapja
2022.7.29.
2.1.2.
Az eredeti szerződések meghosszabbítása (26)
A 2009. február 27-i 14. sz. törvénnyé alakított, 2008. december 30-i 207. sz. törvényerejű rendelet 26. cikke rendelkezett az eredetileg 2008. december 31-én lejáró eredeti szerződések (ideértve a Laziomarra alkalmazandó szerződést) egy évvel, 2009. december 31-ig történő meghosszabbításáról.
(27)
A 2009. november 20-i 166. sz. törvénnyé (a továbbiakban: 2009. évi törvény) alakított, 2009. szeptember 25-i 135. sz. törvényerejű rendelet 19-ter cikke megállapította, hogy a Tirrenia-csoport vállalatainak privatizációjára tekintettel a regionális vállalatok (a Siremart kivéve) részvényeit ellenszolgáltatás nélkül átruházzák a Tirrenia anyavállalatról, a következőképpen: a) a Caremart először Campania régióra ruháznák át.
Ez utóbbi ezt követően Lazio régióra ruházná át a Caremarnak a Pontino-szigetekkel fennálló közlekedési összeköttetéseket egyedi alapon kiszolgáló, Laziomar név alatt működő vállalkozását; b) a Saremar Szardínia régióhoz kerülne; valamint c) a Toremar Toszkána régióhoz kerülne.
(28)
A 2009. évi törvény azt is meghatározta, hogy az új szerződéseket Olaszország 2009. december 31-ig megköti a Tirreniával és a Siremarral.
Hasonlóképpen, a regionális szolgáltatásokat a Szardínia és Toszkána régió, illetve a Saremar és a Toremar között 2009. december 31-ig, a Campania és Lazio régió, illetve a Caremar és a Laziomar között 2010. február 28-ig elfogadandó közszolgáltatási szerződések tervezetébe foglalnák bele.
Az új szerződések/ közszolgáltatási szerződések tervezeteit megpályáztatják magukkal a vállalatokkal egy csomagban, és az e vállalatok privatizációjának véglegesítését követően írják alá a vevőkkel (18).
(29)
Ebből a célból a 2009. évi törvény ismét meghosszabbította az eredeti szerződéseket (a Caremarra alkalmazandót is) 2010. január 1-jétől 2010. szeptember 30-ig.
(30)
A 2009. évi törvény emellett éves kompenzációs felső határokat állapított meg a szolgáltatások üzemeltetésére 2010-től (a meghosszabbított eredeti szerződések, valamint az új szerződések és közszolgáltatási szerződések szerint), összesen 184 942 251 EUR összegben, a következőképpen:
1.
táblázat Kompenzációs felső határértékek 2010-től Vállalat
Maximális éves kompenzáció (EUR)
Tirrenia
72 685 642
Siremar
55 694 895
Saremar
13 686 441
Toremar
13 005 441
Caremar
29 869 832 (1)
(1) Amelyből 19 839 226 EUR Campania régió, 10 030 606 EUR Lazio régió részéről.
(31)
A 2010. augusztus 5-i 125. sz. törvényerejű rendeletet törvénnyé alakító, 2010. október 1-jei 163. sz. törvény (a továbbiakban: 2010. évi törvény) 1. cikke úgy rendelkezett, hogy az eredeti szerződéseket meghosszabbítja 2010. október 1-jétől a Tirrenia és a Siremar privatizációs eljárásának lezárulásáig, amelyre 2012. július 19-én, illetve 2012. július 31-én került sor.
(18) A 2009. évi törvény 19-ter cikkének (10) bekezdése.